ประกาศกระทรวงมหาดไทย ฉบับที่ 4 (พ.ศ. 2510) เรื่อง  กำหนดเวลาทำงาน วันหยุดงานของลูกจ้าง การใช้แรงงานหญิงและเด็ก การจ่ายค่าจ้าง และการจัดให้มีสวัสดิการเพื่อสุขภาพอนามัยของลูกจ้าง

ประกาศกระทรวงมหาดไทย
ประกาศกระทรวงมหาดไทย
ฉบับที่ ๔ (พ.ศ. ๒๕๑๐)
เรื่อง กำหนดเวลาทำงาน
วันหยุดงานของลูกจ้าง
การใช้แรงงานหญิงและเด็ก การจ่ายค่าจ้าง และการจัด
ให้มีสวัสดิการเพื่อสุขภาพอนามัยของลูกจ้าง
 

อาศัยอำนาจตามความในข้อ ๒
แห่งประกาศของคณะปฏิวัติฉบับที่ ๑๙ กระทรวงมหาดไทยจึงออกประกาศไว้ดังต่อไปนี้

ให้ยกเลิกความในบทนิยามคำว่า งานพาณิชยกรรม ของข้อ ๓ แห่งประกาศกระทรวงมหาดไทย เรื่อง กำหนดเวลาทำงาน
วันหยุดงานของลูกจ้าง การใช้แรงงานหญิงและเด็ก การจ่ายค่าจ้าง
และการจัดให้มีสวัสดิการเพื่อสุขภาพอนามัยของลูกจ้าง ลงวันที่ ๒๐ ธันวาคม ๒๕๐๑
ซึ่งแก้ไขเพิ่มเติมโดยประกาศกระทรวงมหาดไทย ฉบับที่ ๓ (พ.ศ. ๒๕๐๗) เรื่องกำหนดเวลาทำงาน
วันหยุดงานของลูกจ้าง การใช้แรงงานหญิงและเด็กการจ่ายค่าจ้าง และการจัดให้มีสวัสดิการเพื่อสุขภาพอนามัยของลูกจ้าง
ลงวันที่ ๒๓ มีนาคม ๒๕๐๗ และให้ใช้ความต่อไปนี้แทน
งานพาณิชยกรรม หมายความถึง
(๑) การซื้อขาย การแลกเปลี่ยน
การให้เช่า การให้เช่าซื้อ การรับจ้างทำของ การให้ยืม การรับฝาก การรับจำนำ
การรับจำนอง การเก็บของในคลังสินค้า การธนาคาร การโอนหรือจัดส่งเงิน
การรับประกันภัย หรือบริการที่เรียกค่าตอบแทน
(๒) งานในสำนักงาน ซึ่งรวมถึง
งานจัดการ งานวิทยาการ งานวิชาชีพ งานเสมียนพนักงาน หรืองานธุรการอื่น ทั้งนี้
หากการทำงานส่วนใหญ่ทำอยู่ในสำนักงาน
(๓)
กิจการที่มีลักษณะผสมระหว่างงานอุตสาหกรรมและงานพาณิชยกรรม เว้นแต่ส่วนใหญ่ของกิจการนั้นเป็นงานอุตสาหกรรม
ทั้งนี้ ไม่รวมถึงงานอันเป็นกิจกรรมโดยเฉพาะของสถานพยาบาล
สโมสร สมาคม สถานสงเคราะห์เพื่อการกุศล มูลนิธิโรงเรียนราษฎร์ หอพัก ร้านขายอาหาร
หรือร้านขายเครื่องดื่ม

ทั้งนี้
ตั้งแต่วันประกาศในราชกิจจานุเบกษาเป็นต้นไป[๑]


กระทรวงมหาดไทย
ประกาศ ณ วันที่ ๓๐ มีนาคม พ.ศ. ๒๕๑๐
พลเอก ป. จารุเสถียร
รัฐมนตรีว่าการกระทรวงมหาดไทย






































พุทธชาด / แก้ไข
๒๙ ตุลาคม ๒๕๔๕
A+B (C )

[๑]
ราชกิจจานุเบกษา เล่ม ๘๔/ตอนที่ ๒๙/ฉบับพิเศษ หน้า ๑/๑ เมษายน ๒๕๑๐